Penis corabı

Penis corabı – penisi örtmək üçün nəzərdə tutulmuş geyim növü.

 Tarixi 
Xorvatiya toxucusu Ramdila Kusa görə toxuma qoruyucular – nakurnyak Mrkopa dağlarında yaşayan kişilər tərəfindən donmadan qorunmaq üçün geyinilirdi. Bu cür geyimlər Norveçdə də istifadə olunmuş, forhise, venakot və ya suspensorium adları ilə tanınmışdır. Bəzi nümunələri Norveç Mədəni Tarix Muzeyində qorunur. Norveçdəki penis corabları sincab dərisindən hazırlanırdı və qışda dəri şalvarın altından geyinilirdi. Farer adalarında hazırlanan bu cür geyimlər kallvottur () və ya purrivottur () kimi tanınmışdır. Norveç, Danimarka və xüsusilə, Farer adalarında mövcud olmuş bir ənənəyə görə qız münasibətləri nə qədər ciddiyə aldığını görmək üçün sevgilisinə bu geyimi hədiyyə etməli idi. Əgər oğlan hədiyyəni qəbul etmirsə, bu, onun evliliyə hazır olmadığını göstərirdi.

 Müasir mədəniyyətdə 
XX əsrdən etibarən penis corabları funksional məqsədlər üçün yox, zarafat hədiyyəsi kimi hazırlanmağa başlamışdır. 1939-cu ildə "Küləklə sovrulanlar" filminin çəkilişləri zamanı Klark Qeybl Kerol Lombard tərəfindən toxunmuş penis corabı qəbul etmişdir. 1950-ci illərdə Coan Krauford Porfirio Rubirosaya ayrılıq hədiyyəsi kimi penis corabı vermişdir.

1970-ci illərin əvvəlində "Penthouse" jurnalı üçün merçandayzer kimi işlərən Davn Stil Frankfurtda əllə toxunmuş penis corabları tapmış və onların qırmızı, göy və ağ versiyalarının marketinqi təşkil etmişdir. 1980-ci illərin əvvəlində Blekpulda yerləşən dənizkənarı kurort penis corablarının satışını təşkil etmişdir. 1991-ci ildə kral III Çarlza Milad günü hədiyyə kimi yaşıl rəngli penis corabı verildiyi və Hayqrov evində digər qəribə hədiyyələrlə birlikdə saxlanıldığı iddia olunmuşdur.

"Playgirl" kimi jurnallarda nəşr olunmuş çılpaq kişi fotoqrafiyasında penis corabları əncir yarpağının əvəzedicisi kimi istifadə olunmuşdur. 1990–1991-ci illərdə Körfəz müharibəsi zamanı Britaniyanın "The Sun" qəzeti penis corabı toxumaq üçün şablon nəşr etdirmiş və qadın oxucuları müharibədə iştirak edən əsgərlər üçün penis corabı toxumağa səsləmişdir. XXI əsrin əvvəllərində penis corabları dini və ya siyasi mövzuları təmsil etmək üçün hazırlanmış, heyvan formasında olan penis corabları ortaya çıxmışdır.

 İstinadlar 

 Xarici keçidlər 

Kateqoriya:İnsan penisi
Kateqoriya:Alt paltarları